钦定古今图书集成/明伦汇编/氏族典/第281卷 > 《廖用贤尚友录》 > 汪谷
## 钦定古今图书集成/明伦汇编/氏族典/第281卷 > 《廖用贤尚友录》 > 汪谷

按《万姓统谱》，“谷字次元，婺源人。登皇祐五年进士第，
初授抚州宜黄尉，调泰州，调太平军推官，俱有异政。
一旦弃官归老，治田桑，保坟墓，岁时书问，无贵贱，必
躬治唯谨，词翰可师，人皆珍藏之。有诗百篇，意深语
典。家居十二年，以致仕恩转通直郎。晚而子孙取科
第，五世荣盛。享年八十卒，赠少傅。子槃有孝行。槃子”
恺，仕至左朝请大夫、知全州事，居官有政声。恺子尧
举，右迪功郎、铸钱司催纲官；舜举，修职郎、漳州龙泉
县尉。